open-index/open-wikipedia-markdown huggingface dataset:
Θρυόεσσα

*Θρυόεσσα* ή θρύον ή *Αλφειού Πόρος* ήταν πόλη της αρχαίας Ηλείας.

Ο Όμηρος μας πληροφορεί ότι είχε λάβει μέρος στον Τρωικό Πόλεμο μαζί με τους υπόλοιπους Ηλείους  και βρισκόταν δίπλα στον Αλφειό. Ο Στράβωνας την ταυτίζει με την αρχαία πόλη επιταλιον η το Στρέφι στην αρχαία Ολυμπία στην περιοχή προφήτης Ηλίας ο *αρχαιολόγος κ Σακελαρίου 1958-1959 βασιζόμενος αποκλειστικά στα φιλολογικά (την διήγηση του [[Νέστωρ|Νέστορος]] στο Λ της [[Ιλιάδα|ιλιάδας]]) και τοπογραφικά δεδομένα τοποθέτησε την θρύουσα ή θρύον στο σημερινό χωριό [[Στρέφι Ηλείας|Στρέφι]] αρχαίας Ολυμπίας θέση που είχε προτείνει και ο Γερμανός φιλόλογος και αρχαιολόγος Felix Bötle 1934 να είναι σίγουρο για την ακριβή του τοποθεσία όπως αναφέρει και ο αρχαιολόγος* χωρίς να αυτό να είναι σίγουρο. 

Η **λέξη Θρυόεσσα** σημαίνει *«καλαμόφυτη»* — από το **θρύον = καλάμι**.

Η περιοχή **Στρέφι –** **Σαλμώνη - Επιτάλιο ο Αλφειός** έιναι **ποτάμι,** **έχει εύφορα εδάφη, καλαμιώνες** και **υψώματα** γύρω από το ρεύμα του ποταμού — ακριβώς όπως περιγράφεται στον Όμηρο.

Άρα, **το φυσικό τοπίο του Στρεφίου** ταιριάζει απόλυτα με τη **«Θρυόεσσα ἐπ’ Ἀλφειοῦ»**.κατι που αποδεικνύεται και από τον πλούτο των αρχαιολογικών κτερισμάτων που βρέθηκαν και φυλάσσονται στα μουσεία Πύργου και αρχαίας Ολυμπίας τα οποία έχουν αναρτηθεί στην ιστοσελίδα του ΔΔΕΑΜ 
----

## 🏺 2. Αρχαίες αναφορές και ερμηνείες
Ο **Παυσανίας** (Ηλειακά 5.7) πράγματι λέει ότι το **Επιτάλιο** *παλαιότερα λεγόταν Θρυόεσσα χωρίς να τοποθετεί ακριβώς το μέγεθος της πόλης* .

Αρχαιολόγοι έχουν σημειώσει ότι η **περιοχή της Θρυόεσσας μπορεί να εκτεινόταν ευρύτερα** κατά μήκος του Αλφειού — **μέχρι την περιοχή του Στρεφίου** και της **Αρχαίας Ολυμπίας**.

🔸 Δηλαδή, **η Θρυόεσσα δεν ήταν απαραίτητα μόνο ένα σημείο (το Επιτάλιο)**, αλλά **μια ζώνη κατά μήκος του ποταμού** — όπως λ.χ. «η εύφορη κοιλάδα του Αλφειού»που αναφέρεται και στην Οδύσσεια κάθως και στην Ιλιάδα .

Σε αυτή τη ζώνη ανήκει **και το Στρέφι**, ένα **φυσικό ύψωμα** δίπλα στο ποτάμι, με **ιστορικά ίχνη αρχαίας κατοίκησης που ιστορικά συνδέεται και χρονολογικά με τον τόπο** 
----

### 3. Τοπωνυμικές & αρχαιολογικές ενδείξεις

* Στο Στρέφι υπάρχουν **ίχνη αρχαίων τειχών και κεραμικών**, πιθανώς από **αρχαία εγκατάσταση** **καθώς και κτερίσματα μυκηναϊκής αρχιτεκτονικής και εποχής κάτι που αποδεικνύει την σύνδεση του τόπου με τον μυκηναϊκό πολιτισμό .**
* Το ύψωμα αυτό δίνει **πανοραμική θέα στον Αλφειό**, κάτι που ταυτίζεται με την ομηρική περιγραφή «ἐπ’ Ἀλφειοῦ» — δηλαδή *πάνω από τον Αλφειό*.
* Γι’ αυτό, **αρκετοί σύγχρονοι ερευνητές** θεωρούν ότι το **Στρέφι** θα μπορούσε να είναι **ο τόπος ή το “ακρωτήριο” της αρχαίας Θρυόεσσας**.

----Ερείπια της αρχαίας πόλης σώζονται κοντά στο σημερινό χωριό Επιτάλιο (Αγουλινίτσα) της Ηλείας καθώς επισσης και στο χωριό Στρέφι στην αρχαία Ολυμπία.

## Παραπομπές
Μαυρονέρι Φθιώτιδας

Το **Μαυρονέρι**, γνωστό κατά τη διάρκειας της Αρχαιότητας ως **Μέλας**, είναι ποταμός στη Στερεά Ελλάδα. Αποτελεί παραπόταμο του Σπερχειού και διαρρέει την ευρύτερη περιοχή της Φθιώτιδας. Ο ποταμός πηγάζει από το όρος Οίτη και εκβάλλει στον Σπερχειό, περίπου, στο ύψος του χωριού του Μοσχοχωρίου.

Κατά τη διάρκεια της Αρχαιότητας, ο ποταμός εξέβαλλε απευθείας στον Κόλπο του Μαλίου, σήμερα γνωστό ως Μαλιακού Κόλπου, σε απόσταση, περίπου, πέντε σταδίων από την Τραχία. Σήμερα, το Μαυρονέρι εκβάλλει, σε πρώτο χρόνο, στον Σπερχειό, ο οποίος, με τη σειρά του, εκβάλλει στον Μαλλιακό Κόλπο.

## Παραπομπές


Κατηγορία:Περιφερειακή ενότητα Φθιώτιδας
Κατηγορία:Ποταμοί της Ελλάδας
Κατηγορία:Παραπόταμοι
Ερυθραία Σίβυλλα

δεξιά|μικρογραφία|Η απόδοση της Ερυθραίας Σίβυλλας από τον Μιχαήλ Άγγελο (λεπτομέρεια τής οροφής τής Καπέλας Σιξτίνας)
μικρογραφία|Νόμισμα τού 46 π.Χ. με την απεικόνιση τής Ερυθραίας Σίβυλλας Ηροφίλης με μαλλιά περίτεχνα διακοσμημένα με κοσμήματα και περικλεισμένα σε ταινία, δεμένο με λωρίδες.

Η **Ερυθραία [[Σίβυλλα]]** ήταν η προφήτιδα τής κλασικής αρχαιότητας που προήδρευε του Απολλώνιου μαντείου στις Ερυθρές, μίας πόλης στην Ιωνία απέναντι από τη Χίο, η οποία είχε κτιστεί από τον Νηλέα, τον γιο τού Κόδρου.
[αριστερά|μικρογραφία|Η Ερυθραία Σίβυλλα ως μωσαϊκό δαπέδου στον [Καθεδρικός ναός της Σιένα|καθεδρικό ναό τής Σιένα, στην Ιταλία.]]
Η λέξη *[[Σίβυλλα]]* προέρχεται από την αρχαία ελληνική λέξη *σίβυλλα*, που σημαίνει προφήτιδα. Οι Σίβυλες έδιναν απαντήσεις, των οποίων η αξία εξαρτιόταν από καλές ερωτήσεις —σε αντίθεση με τούς προφήτες, οι οποίοι συνήθως απαντούσαν με απαντήσεις που σχετίζονταν έμμεσα με τις ερωτήσεις που τέθηκαν.

Πιθανώς υπήρχαν περισσότερες από μία σίβυλες στις Ερυθρές. Μία καταγράφεται με το όνομα **Ηροφίλη** .  Τουλάχιστον μία λέγεται ότι καταγόταν από τούς Χαλδαίους, ένα έθνος στο νότιο τμήμα τής Βαβυλωνίας, κόρη τού Βηρωσσού (ο οποίος έγραψε την ιστορία των Χαλδαίων) και τής Ερυμάνθης. Ο Απολλόδωρος των Ερυθρών, ωστόσο, λέει ότι κάποια που ήταν συμπατριώτισσά του προέβλεψε τον Τρωικό Πόλεμο και προφήτευσε στους Έλληνες, τόσο ότι η Τροία θα καταστραφεί, όσο και ότι ο Όμηρος θα έγραφε ψεύδη.

Ο όρος "ακροστιχίδα" έχει εφαρμοστεί στις προφητείες τής Σίβυλλας των Ερυθρών, οι οποίες ήταν γραμμένες σε φύλλα και διατεταγμένες έτσι, ώστε τα αρχικά γράμματα των φύλλων να σχηματίζουν πάντα μία λέξη. 

Πιστεύεται ότι η Ερυθραία Σίβυλλα έκανε εξαιρετικά ακριβείς δηλώσεις σχετικά με την έλευση τού Χριστού.  Στη χριστιανική εικονογραφία, η Ερυθραία Σίβυλλα πιστώνεται με την προφητεία τής έλευσης τού Λυτρωτή, η οποία προφητεία είχε τη μορφή ακροστιχίδας, τής οποίας τα αρχικά γράμματα έγραφαν «ΙΗΣΟΥΣ ΧΡΕΙΣΤΟΣ ΘΕΟΥ ΥΙΟΣ ΣΩΤΗΡ· ΣΤΑΥΡΟΣ» («Ιησούς Χριστός, Υιός του Θεού, Σωτήρας· Σταυρός»).  Παραδείγματα υπήρχαν σε μεσαιωνικές ζωγραφιές στον Καθεδρικό Ναό τού Σόλσμπερι,  και άλλα παρουσιάζονται στις εικόνες σε αυτή τη σελίδα.

## Δείτε επίσης
* Σιβυλλικοί Χρησμοί
* Ελληνική Μυθολογία

## Σημειώσεις

## Αναφορές

Κατηγορία:Σίβυλλες
Κατηγορία:Ιωνία
Κατηγορία:Αρχαίοι Έλληνες ονειροκρίτες
Ιωάννης (Σικελός ναύαρχος)

Ο **Ιωάννης** υπήρξε αμιράς ή εμίρης του Ρογήρου Β΄ της Σικελίας. Υιός του αμιρά Ευγένιου, ο Ιωάννης γεννήθηκε στο Παλέρμο, όπου και είχε μετεγκατασταθεί η, προερχόμενη από την Τροΐνα, οικογένειά του. Αδερφοί του ήσαν ο λογοθέτης Φίλιππος και ο αμιράς Νικόλαος, ενώ θείος του ήταν ο νοτάριος Βασίλειος. Το σύνολο των μελών της οικογένειάς του είχαν στενές σχέσεις με τη βασιλική οικογένεια, στην υπηρεσία της οποίας και βρίσκονταν. Υιός του Ιωάννη ήταν ο, εξίσου γνωστός, αμιράς Ευγένιος Β΄. 

Το 1131, ο Ιωάννης εστάλη πέρα του Στενού της Μεσσήνης, προκειμένου να ενωθεί με στρατεύματα προερχόμενα από την Απουλία και την Καλαβρία και να βαδίσει κατά του Αμάλφι από ξηρά, ενώ, παράλληλα, ο Γεώργιος Αντιοχέας προχώρησε στον θαλάσσιο αποκλεισμό της πόλης, έχοντας ως έδρα των επιχειρήσεων τη νήσο Κάπρι. Σύντομα, το Αμάλφι υποχρεώθηκε σε συνθηκολόγηση. 

Το 1135, ο Ιωάννης και ο καγκελάριος Γουαρίνος εστάλησαν στην Καμπανία και στο Πριγκιπάτο του Σαλέρνου, με απώτερο σκοπό την υπεράσπιση των βασιλικών κάστρων ενάντια στην ευρείας κλίμακας εξέγερση του Ροβέρτου Β΄ της Καπούης, του Ρανούλφος Β΄ του Αλίφε, καθώς και του Σέργιος Ζ΄ της Νεαπόλεως. Παρότι πέτυχαν την υπεράσπιση της Καπούης με  ιππότες και παρομοίου μεγέθους ενισχύσεις πεζικού, ωστόσο, η πόλη της Αβέρσας περιήλθε υπό τον έλεγχο του Ροβέρτου.

## Παραπομπές


## Πηγές

*  
*  
*  
*  

Κατηγορία:Ναύαρχοι του Μεσαίωνα
Κατηγορία:Ιταλοί του 12ου αιώνα
Περιαστικό δάσος

Περιαστικό δάσος ονομάζεται αυτό το οποίο περιβάλλει την πόλη. Λειτουργεί ως φυσικός πνεύμονας της περιοχής βελτιώνομτας την ποιότητα του αέρα και συμβάλλοντας στην ηχομόνωση. Ακόμη παίζει σημαντικό ρόλο στην μείωση της θερμοκρασίας. Επίσης προσφέρει χώρους αναψυχής βελτιώνοντας το τοπίο
Ντέβιν Κάναντι

Ο Ντέβιν Κάναντι (21 Μαΐου 1996) είναι επαγγελματίας Αμερικανός καλαθοσφαιριστής που αγωνίζεται ως σούτινγκ γκαρντ για τον ΑΟ Μυκόνου.

## Επαγγελματική Σταδιοδρομία

### Long Island Nets (2019-2020)
Στις 27 Οκτωβρίου 2019 ο Κάναντι υπέγραψε με την θυγατρική ομάδα των Μπρούκλιν Νετς, τους Λονγκ Άιλαντ Νετς στην G League του NBA.

### Lakeland Magic (2021)
Στις 24 Ιανουαρίου 2021 υπέγραψε με την θυγατρική ομάδα των Ορλάντο Μάτζικ, Λέικλαντ Μάτζικ στην G League του NBA. Την ίδια σεζόν κατέκτησε το πρωτάθλημα της G League, όντας ο MVP του τελικού.

### Orlando Magic (2021)
Στις 6 Απριλίου 2021 υπέγραψε συμβόλαιο 10 ημερών με τους Ορλάντο Μάτζικ αλλά στις 13 Απριλίου απολύθηκε. 3 ημέρες μετά υπέγραψε two-way συμβόλαιο, όμως στις 4 Μαΐου ξαναπολύθηκε.

### Lakeland Magic (2021-2022)
Στις 12 Οκτωβρίου 2021 ξαναϋπέγραψε με τους Λέικλαντ Μάτζικ.

### Orlando Magic (2022)
Στις 31 Μαρτίου 2022 υπέγραψε κι άλλο συμβόλαιο 10 ημερών με τους Ορλάντο Μάτζικ και στις 10 Απριλίου υπέγραψε για το υπόλοιπο της σεζόν. Έπειτα απολύθηκε πριν την αρχή της σεζόν 2022-23.

### South Bay Lakers (2022-2023)
Στις 3 Νοεμβρίου 2022 υπέγραψε με την θυγατρική ομάδα των Λος Άντζελες Λέικερς, Σάουθ Μπέι Λέικερς στην G League του ΝΒΑ.

### Birmingham Squadron (2023-2024)
Στις 29 Οκτωβρίου υπέγραψε με την θυγατρική ομάδα των Νιου Ορλίνς Πέλικανς, Μπέρμινγκχαμ Σκουάντρον στην G League του NBA.

### Πανιώνιος (2024-2025)
Στις 10 Αυγούστου 2024 μετακόμισε στην Ευρώπη και υπέγραψε με τον Πανιώνιο.

### ΑΟ Μυκόνου (2025-Τώρα)
Στις 26 Ιουλίου ο Κάναντι υπέγραψε με τον ΑΟ Μυκόνου όπου αγωνίζεται μέχρι και σήμερα.
Μπαϊσλή Σερρών

Το **Μπαϊσλή Σερρών** είναι ένας μικρός, εγκαταλελειμμένος οικισμός στην Περιφερειακή Ενότητα Σερρών, Κεντρική Μακεδονία. Βρίσκεται κοντά στο χωριό **Τριανταφυλλιά** του Δήμου Βισαλτίας, δυτικά του ποταμού Στρυμόνα. Σήμερα δεν έχει μόνιμο πληθυσμό και αναφέρεται κυρίως ως τοπωνύμιο. Ουσιαστικά είναι ένας παλιός οικισμός που πλέον δεν κατοικείται, αλλά εξακολουθεί να εμφανίζεται σε χάρτες και διοικητικές καταγραφές.

Βρίσκεται σε γεωγραφικό πλάτος **40.9759°** και μήκος **23.3576°.**

**Γεωγραφική θέση:** Το Μπαϊσλή βρίσκεται σε μικρή απόσταση από την Τριανταφυλλιά Σερρών, χωριό του Δήμου Βισαλτίας, με πληθυσμό περίπου 431 κατοίκους (2021). Η περιοχή είναι στους ανατολικούς πρόποδες του όρους Βερτίσκος, δυτικά του Στρυμόνα, και απέχει περίπου 35 χλμ. από τις Σέρρες και 17 χλμ. από τη Νιγρίτα.

**Ιστορικές ονομασίες:** Το Μπαϊσλή είναι γνωστό και με το όνομα Μεσάδα (Mesada), κάτι που δείχνει ότι πιθανόν υπήρξε μικρός συνοικισμός ή τοπωνύμιο που άλλαξε με τα χρόνια. Η γειτονική Τριανταφυλλιά είχε παλαιότερα την ονομασία Μαχμουτλή, κάτι που φανερώνει την οθωμανική επιρροή στην περιοχή.

Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Βισαλτίας
Φτωχοί κομπιναδόροι

Το ***Φτωχοί κομπιναδόροι*** είναι ασπρόμαυρη ελληνική κωμική ταινία του 1962 σε σενάριο και σκηνοθεσία του Ηλία Παρασκευά. Πρωταγωνιστούν οι Γιάννης Γκιωνάκης, Γιάννης Μαλούχος, Άννα Μαντζουράνη και Θανάσης Μυλωνάς.

## Σύνοψη
Δύο φτωχοί φίλοι, προσπαθώντας να επιβιώσουν, σκαρφίζονται διάφορες κομπίνες. Μια από αυτές είναι όταν θα υποδυθούν τους επαγγελματίες ντετέκτιβ για να βρουν την αγνοούμενη κόρη ενός εύπορου εφοπλιστή, που ζητά τη βοήθειά τους για να βρει την αγνοούμενη κόρη του, η οποία φέρεται να απήχθη από Ρομά πριν από δεκαέξι χρόνια.

## Διανομή ρόλων
*Γιάννης Γκιωνάκης - Ντιντίκος
*Γιάννης Μαλούχος - Ντιντής
*Άννα Μαντζουράνη - Ίρμα
*Θανάσης Μυλωνάς - Πάρης Λαζίδης
*Γιάννης Μπέρτος - Λαμπρινός, εφοπλιστής
*Γιάννα Βαλέντη 
*Ρένα Γαλάνη
*Νίκη Λεμπέση
*Αντώνης Γκόγκος
*Γιώργος Λουκάκης

## Παραγωγή
Την παραγωγή της ταινίας ανέλαβε ο Πρόδομος Μεραβίδης μέσω της εταιρίας του *Μερ Φιλμ* σε συνεργασία με τον Ηλία Παρασκευά και τα γυρίσματα ολοκληρώθηκαν τον Ιανουάριο του 1962. 

## Κυκλοφορία
Η κυκλοφορία της είχε προγραμματιστεί για τον Σεπτέμβριο του ίδιου έτους, ωστόσο αντιμετώπισε προβλήματα λογοκρισίας εξαιτίας της σκηνής που οι δυο πρωταγωνιστές είχαν μεταμφιεστεί σε καλόγριες, με αποτέλεσμα να απαγορευτεί προσωρινά η προβολή της.Τελικά η ταινία έκανε πρεμιέρα στις 24 Δεκεμβρίου 1962 στον κινηματογράφο «Ιρις» της Αθήνας όπου προβλήθηκε μόνο για μια εβδομάδα,και ακολούθησε η προβολή της στον κινηματογράφο «Ρέο».

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1962
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Ηλία Παρασκευά
Περικλής Κ. Τριανταφύλλου

Ο **Περικλής Τριανταφύλλου** του **Κωνσταντίνου** ήταν εμποροβιομήχανος που γεννήθηκε στο Αίγιον Αχαΐας στις 8 Ιανουαρίου του 1934. Έζησε στη Μακεδονία (στη Νάουσα και στη Θεσσαλονίκη) και κατέβηκε στην Αργολίδα το 1968, συγκεκριμένα στο Ναύπλιο όπου αρχικά ίδρυσε παράρτημα της εταιρείας **ΙΝΤΡΑ ΑΕΒΕΕ** στη Νέα Τίρυνθα (Κοφίνι) και το 1971 την εταιρεία **ΕΛΝΑΚΟ**.  Απεβίωσε στο Ναύπλιο στις 10 Ιουλίου του 2017.  

Η **Ελληνική Ναυπλιακή Κονσερβοποιία** **(ΕΛΝΑΚΟ)** ήταν εταιρεία παραγωγής κονσερβών βερικόκκου, ροδακίνου, βυσσίνου και μαρμελάδας. Η παραγωγή στο 100% ήταν αποκλειστικά για εξαγωγή σε χώρες της Ευρώπης εξού και η συνεργασία με μεγάλους οίκους του εξωτερικού όπως Maison St Mamet και Del Monte.

## Βιογραφία
Τελείωσε το 8-τάξιο Γυμνάσιο Αιγίου και εισήχθη στη Σχολή Αεροπορίας. 

Παραιτήθηκε από την Αεροπορία και ξεκίνησε ως εμπορικός αντιπρόσωπος στη βιομηχανία γλυκών κουταλιού Κλωνή. Εν συνεχεία εργάστηκε στη βιομηχανία φρούτων, λαχανικών και χυμών φρούτων ΕΒΕΠ των Αφών Αρβανίτη στο Αίγιον η οποία παρήγαγε κονσέρβες με τη φίρμα Δελφοί και Σπάρτα. Κατόπιν έφυγε στη Μακεδονία όπου ίδρυσε στο Ριζό εργοστασιακή μονάδα παραγωγής κονσερβών με την επωνυμία **ΕΛΒΙΚΟΛΑ** (Ελληνική Βιομηχανία Κονσερβών και Λαχανικών).

Συνεργάστηκε με την εταιρεία ΙΝΤΡΑ ΑΕΒΕΕ των Αφών Πλάτων οπότε και κατέβηκε στο νομό Αργολίδας και συγκεκριμένα στη Νέα Τίρυνθα (Κοφίνι) και δημιούργησε από την αρχή βιομηχανική μονάδα - παράρτημα της ΙΝΤΡΑ ΑΕΒΕΕ. Το 1971 λύει τη συνεργασία του και ιδρύει την εταιρεία **ΕΛΝΑΚΟ** στο Ναύπλιο. Παράλληλα αναπτύσσει έντονη κοινωνική δραστηριότητα ως μέλος πολιτιστικών συλλόγων και με τον αθλητισμό ως διοικητικός παράγοντας στην τοπική ομάδα του Πανναυπλιακού. Γίνεται πρόεδρος της ομάδος του Πανναυπλιακού και εργάζεται για την αναβίωση της ιστορικής ομάδος του Ναυπλίου. Επί προεδρίας του η ομάδα έζησε μεγάλες στιγμές και γεγονότα που συνέβαλαν στην κοινωνική συνοχή και την αναβάθμιση δομών και υποδομών της πόλης. Μέρος της προσφοράς του η κατασκευή μαντρότοιχου του γηπέδου της πόλης του Ναυπλίου, των κιγκλιδωμάτων και των πρώτων κερκίδων από ιδίους πόρους. Έφερε αρκετούς ποδοσφαιριστές στην ομάδα από ιστορικούς συλλόγους όπως και προπονητές (π.χ. τον κουμπάρο του Γρηγόρη Αγανιάν, τον Σωτήρη Καρποδίνη, τον Ναλπάντη κ.α.). Επίσης συνέβαλε στη δημιουργία φυτωρίου ποδοσφαιριστών με την ενίσχυση της ομάδος Παλαμήδης. Δυστυχώς η προσπάθειά του για τη δημιουργία μίας ποδοσφαιρικής ομάδος για την Αργολίδα (Παναργολικός) δεν κατάφερε να ευοδωθεί κυρίως από την άρνηση ορισμένων διοικητικών παραγόντων του Παναργειακού. Ύστερα από αρκετά χρόνια προσφοράς παραιτήθηκε και δεν ξανασχολήθηκε με το ποδόσφαιρο παρά μόνο ως φίλαθλος του Παναθηναϊκού. Ο πατέρας του Ντίνος Τριανταφύλλου ήταν ιδρυτικό μέλος της ιστορικής ομάδος του Αιγίου Παναιγιάλειος, ο ίδιος διετέλεσε και αντιπρόεδρος της ομάδος επί παρουσίας της στην Α' Εθνική κατηγορία και σε άλλες περιόδους, τα δε αδέλφια του,  Βασίλης και Τριαντάφυλλος, διετέλεσαν πρόεδροι του Παναιγιαλείου με σημαντική προσφορά, ο δε Βασίλης ήταν μέλος του Παναθηναϊκού επί Γουέμπλεϊ. 

## Παραπομπές
Αμπασίτζε

[μικρογραφία|[Εθνόσημο|Οικόσημο της οικογένειας Αμπασίτζε.]]
[μικρογραφία|[Εθνόσημο|Οικόσημο της οικογένειας Αμπασίτζε-Γκορλένκο.]]
Ο **Οίκος Αμπασίτζε** () είναι μια γεωργιανή ευγενής οικογένεια και πρώην γεωργιανός πριγκιπικός οίκος. 

Εμφανιζόμενοι τον 15ο αιώνα, απέκτησαν εξέχουσα θέση στο Βασίλειο του Ιμερέτι στη δυτική Γεωργία στα τέλη του 17ου αιώνα και επεκτάθηκαν στα ανατολικά γεωργιανά βασίλεια της Καχετίας και Καρτλίας, καθώς και στην τότε οθωμανική νοτιοδυτική περιοχή της Ατζαρίας. Μετά την ρωσική προσάρτηση των γεωργιανών πολιτειών, η οικογένεια επικυρώθηκε ως Κνιάζ Αμπασίτζε (ρωσικά: Абашидзе) με τσαρικό διάταγμα του 1825.

## Ιστορία
Η οικογένεια Αμπασίτζε πιθανώς προέρχεται από τον μεσαιωνικό γεωργιανό ευγενή οίκο των Λιπαριτίδων-Ορμπελιάνι, αλλά ο οικογενειακός θρύλος υποστηρίζει ότι κατάγεται από έναν Αβησσυνό αξιωματικό ονόματι Αμπάς, ο οποίος φέρεται να είχε συνοδεύσει τον αραβικό στρατό του Μαρουάν ιμπν Μουχάμαντ στη Γεωργία τον 8ο αιώνα. Λέγεται ότι ο Αμπάς παρέμεινε στη Γεωργία και ανήλθε στην τάξη των ευγενών, όταν έσωσε τη ζωή ενός Γεωργιανού πρίγκιπα διαδόχου από έναν λύκο.

Η πρώτη καταγεγραμμένη αναφορά για τους Αμπασίτζε χρονολογείται από τα τέλη του 15ου αιώνα. Μέχρι τη δεκαετία του 1540, είχαν ήδη στην κατοχή τους ένα σημαντικό φέουδο εντός του Βασιλείου του Ιμερέτι, που βρισκόταν στο ανατολικό του τμήμα και ονομαζόταν Σααμπασίτζεο (სააბაშიძეო, κυριολεκτικά, «[η γη] του Αμπασίτζε»). 

Η οικογένεια έφτασε στο αποκορύφωμα της δύναμής της στις αρχές του 18ου αιώνα, όταν κατείχε 78 χωριά, πολλά κάστρα, φρούρια, εκκλησίες και μοναστήρια, καθώς και 1.500 νοικοκυριά δουλοπάροικων. Ο πρίγκιπας Γεώργιος-Μαλαχίας Αμπασίτζε δεν ήταν μόνο ο πιο ισχυρός υποτελής του στέμματος του Ιμερέτι, αλλά και ο ίδιος ενήργησε ως βασιλέας και μάλιστα de facto βασιλιάς από το 1702 έως το 1707. 

Η οικογένεια επεκτάθηκε στην ανατολική Γεωργία όταν ο Ηρακλής Β', βασιλιάς της Καρτλίας-Καχετίας, παραχώρησε, το 1774, στον πεθερό του, πρίγκιπα Ζάαλ Αμπασίτζε, και στους άρρενες απογόνους του, κτήματα στην Καχετία. Ένα παράρτημα είχε επίσης ιδρυθεί στην Καρτλία, στο πρόσωπο του Βακχουστί Αμπασίτζε. Νωρίτερα τον 18ο αιώνα, ένας εκπρόσωπος της ιμερετιανής γραμμής πέρασε στην οθωμανική κυβέρνηση και εγκαταστάθηκε στο Μπατούμι, όπου οι απόγονοί του έφτασαν στο αξίωμα του σαντζάκμπεη.

Η ρωσική προσάρτηση του Ιμερέτι το 1810 έθεσε τέλος στο πριγκιπάτο του Σααμπασίτζεο. Έκτοτε, η οικογένεια εξομοιώθηκε με άλλες ευγενείς οικογένειες της Ρωσικής Αυτοκρατορίας και επικυρώθηκαν ως πρίγκιπες στις 20 Σεπτεμβρίου 1825. Στις 29 Ιουλίου 1876, ο πρίγκιπας Σίμων Αμπασίτζε (1837–1891) έλαβε το δικαίωμα να αναλάβει το επώνυμο και το οικόσημο του πεθερού του, του Ουκρανού ευγενή Σέμεν Νταβίντοβιτς Γκορλένκο, για τον εαυτό του και τους απογόνους του κατά άρρενα γραμμή (Αμπασίτζε-Γκορλένκο, Абашидзе-Горленко), αλλά πέθανε χωρίς άνδρα κληρονόμο.

Η οικογένεια έχει επιβιώσει μέχρι τον 21ο αιώνα και έχει αναδείξει αρκετούς αξιόλογους συγγραφείς, δημόσιες προσωπικότητες και πολιτικούς.

## Παραπομπές

Κατηγορία:Ιστορία της Αντζάρα
Κατηγορία:Ρωσικές ευγενείς οικογένειες
Κατηγορία:Γεωργιανές οικογένειες
Κατηγορία:Γεωργιανές ευγενείς οικογένειες
Νίκος Βρεττός (στιχουργός)

Ο **Νίκος Βρεττός** (Βουρβουριά Νάξου, 5 Δεκεμβρίου 1945 – Αθήνα, 12 Δεκεμβρίου 2024) ήταν Έλληνας στιχουργός, γνωστός για τη συμβολή του στο ελληνικό λαϊκό και ελαφρολαϊκό τραγούδι από τη δεκαετία του 1970 και έπειτα. Συνεργάστηκε με μερικούς από τους σημαντικότερους Έλληνες ερμηνευτές, όπως η Μαρινέλλα, ο Τόλης Βοσκόπουλος, ο Σταμάτης Κόκοτας, η Βίκυ Μοσχολιού και ο Δημήτρης Μητροπάνος, η Τζένη Βάνου, η Μαριάννα Τόλη.

Από νεαρή ηλικία ασχολήθηκε με τη στιχουργική, ενώ τα πρώτα του τραγούδια ηχογραφήθηκαν στις αρχές της δεκαετίας του 1970. Στη διάρκεια των επόμενων δεκαετιών, καθιερώθηκε ως ένας από τους δημιουργούς που συνέβαλαν στη φυσιογνωμία του σύγχρονου ελληνικού τραγουδιού.

Οι στίχοι του ερμηνεύτηκαν από κορυφαίους καλλιτέχνες του ελληνικού πενταγράμμου. Ορισμένα από τα πιο γνωστά τραγούδια του είναι:

* «Θα ‘θελα να ήσουνα»
* «Στοιχηματίζω»
* «Μια παρένθεση και μόνο»
* «Δε φταίμε εμείς»
* «Έχω εσένα ν΄αγαπώ»
* «Θα σου χρωστώ»
* «Δεν έχω καιρό»
* «Τέτοια ώρα»
* «Κάποτε οι χαρές μας»
Πέθανε το 2024, σε ηλικία 79 ετών.

## Πηγές


Κατηγορία:Έλληνες στιχουργοί
Κομμουνιστικό Κόμμα Τουρκίας (2001)

Το **Κομμουνιστικό Κόμμα Τουρκίας** (τουρκικά: *Türkiye Komünist Partisi*, **TKP**) είναι ένα κομμουνιστικό κόμμα στην Τουρκία με ιδεολογία τον μαρξισμό-λενινισμό. Ιδρύθηκε τον Αύγουστο του 1993 ως **Κόμμα Σοσιαλιστικής Εξουσίας** (τουρκικά: *Sosyalist İktidar Partisi*, **SİP**). Το 2001, το TKP απέκτησε το σημερινό του όνομα. Έκτοτε, Γενικός Γραμματέας είναι ο Κεμάλ Οκουγιάν.

Το κόμμα συμμετέχει στις Διεθνείς Συναντήσεις Κομμουνιστικών και Εργατικών Κομμάτων (ΔΣΚΕΚ) και το 2023 διοργάνωσε την 23η ΔΣΚΕΚ στη Σμύρνη. Το ίδιο έτος συμμετείχε στην ιδρυτική συνάντηση της Ευρωπαϊκής Κομμουνιστικής Δράσης (ΕΚΔ), στην έδρα του Κομμουνιστικού Κόμματος Ελλάδας (ΚΚΕ) στην Αθήνα. Επιπλέον, συμμετέχει στη *[[Διεθνής Κομμουνιστική Επιθεώρηση|Διεθνή Κομμουνιστική Επιθεώρηση]]* (ΔΚΕ) στην οποία συμβάλλει κάθε χρόνο.

Η οργάνωση νεολαίας του είναι η Κομμουνιστική Νεολαία Τουρκίας (τουρκικά: *Türkiye Komünist Gençliği*, TKG).

Το TKP συμμετείχε στις εκλογές του 2023, λαμβάνοντας 63,509 ψήφους (0,12%) και αδυνατώντας να εκλέξει βουλευτές.

## Παραπομπές


Κατηγορία:Κομμουνιστικά κόμματα στην Τουρκία
Κατηγορία:Σελίδες με πηγές CS1 στα Τουρκικά (tr)
Κατηγορία:Λήμματα που περιέχουν κείμενο στα τουρκικά
Καρνεζαίικα Αργολίδας

Τα **Καρνεζαίικα** είναι πεδινός πολύ μικρός οικισμός της Αργολίδας στην Πελοπόννησο. Διοικητικά ανήκει στο δήμο Ναυπλιέων και σύμφωνα με την απογραφή του 2021 ο πληθυσμός του ανέρχεται στους 14 μόνιμους κατοίκους.

## Γενικά στοιχεία
Τα Καρνεζαίικα είναι κτισμένα στον Αργολικό κάμπο σε υψόμετρο 186 μέτρων και σε απόσταση περίπου 27 χιλιομέτρων Α.-ΝΑ. του Ναυπλίου ενώ νότια τους περνάει ο χείμαρρος Ράδος. Στην περιοχή έχουν εντοπιστεί αρχαίες φρυκτωρίες. 

Αναφέρονται επίσημα ως ξεχωριστός οικισμός το 1928 να προσαρτώνται στην τότε κοινότητα Ιρίων και το 1933 να ορίζονται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Άνω Καρνεζαίικα και την Καναπίτσα αποτελούν την κοινότητα Καρνεζαίικων που υπάγεται στη δημοτική ενότητα Ασίνης του Δήμου Ναυπλιέων.

## Παραπομπές


Καρνεζαίικα
Καρνεζαίικα
Ασκλητίνος Α΄ Ντρενγκώ

μικρογραφία|300εσ|Η Κάτω Ιταλία το 1050.

Ο **Ασκλετίνος Α΄** ή **Ασκετίλ**, ιταλ.: *Asclettino I Drengot*, γαλλ.: *Asclettin Asketil* (1ο μισό 11ου αι.) από τον Οίκο των Ντρένγκοτ ήταν ο πρώτος κόμης τής Ατσερέντσα, ένας από τους δώδεκα ηγέτες των Νορμανδών μισθοφόρων τού Γουαϊμάρου Δ΄ πρίγκιπα τού Σαλέρνο, που κατέκτησαν μεγάλο μέρος τής Απουλίας μεταξύ 1038 και 1042. Τον τελευταίο χρόνο, οι κατακτήσεις διαιρέθηκαν σε 12 μερίδια, και ο Ασκλετίνος Α΄ έλαβε το ένα.

Ο Ασκλετίνος Α΄ έφτασε το 1016 με τους μεγαλύτερους αδελφούς του Όσμοντ και Γιλβέρτο. Ο αδελφός του Ράινουλφ ήταν ο πρώτος Νορμανδός, που κατείχε γη στη Νότιο Ιταλία (Mezzogiorno): ήταν ο πρώτος κόμης τής Αβέρσα. Τον Ράινουλφ διαδέχθηκε ο γιος και συνονόματος τού Ασκλετίνου Α΄, Ασκλετίνος Β΄. Ο Ασκλετίνος Α΄ ήταν επίσης πατέρας τού Ριχάρδου Α΄ πρίγκιπα τής Κάπουα, τού Ρανούλφου Α΄ κόμη τού Καγιάτσο, και του Αλεξάνδρου.

## Παραπομπές

Κατηγορία:Οικογένεια Καρέλ-Ντρενγκώ
Κατάλογος βασιλικών συζύγων της Σερβίας

Αυτός είναι ένας κατάλογος συζύγων Σέρβων μοναρχών από τις αρχές του 11ου αιώνα μέχρι την κατάργηση του βασιλείου το 1945.

## Πριγκιπικές και Βασιλικές σύζυγοι της Διόκλειας (10ος–12ος αιώνας)
*Κοσάρα (1000-1016)
*Νέδα (?-1043)
*Μονομαχίνα (?-1081)
*Υακίνθη του Μπάρι (?-1101)

## Μεγάλες Πριγκιπικές Σύζυγοι της Σερβίας (1101–1217)
*Άννα Διογένη (1112-1145)
*Αναστασία της Σερβίας (?-1196)
*Ευδοκία Αγγελίνα (1196-1201)

## Βασιλικές σύζυγοι της Σερβίας και της Σίρμιας (1217-1346)
*Άννα Ντάντολο (1217–1228)
*Άννα Δούκαινα Αγγελίνα (1228–1234)
*Μπελοσλάβα της Βουλγαρίας (1234–1243)
*Ελένη των Ανζού (1245–1276)
*Αικατερίνη της Ουγγαρίας (1276–1282)
*Ελένη (?-?)
*Ελένη Δούκαινα Αγγελίνα (1273/76–1283)
*Ελισάβετ της Ουγγαρίας (1283–1284)
*Άννα Τέρτερ (1284–1299)
*Σιμωνίς Παλαιολογίνα (1299–1321)
*Κωνσταντία Μοροζίνι (1316–1324)
*Θεοδώρα Σμίλετς (1321–1322)
*Μαρία Παλαιολογίνα (1324–1331)
*Ελένη της Βουλγαρίας (1332–1346)

## Αυτοκρατορικές σύζυγοι της Σερβικής Αυτοκρατορίας (1346-1496)
*Ελένη της Βουλγαρίας (1346-1355)
*Θωμαΐς Κομνηνή Αγγελίνα Παλαιολογίνα (1359-1366)
*Άννα των Βασαράβων (1360-1371)
*Μαρία Αγγελίνα Δούκαινα Παλαιολογίνα (1366-1384)
*Κόρη του Ράντοσλαβ Χλάπεν (1370-1373)
*Θεοδώρα Σούμπιτς (?-?)
*Μιλίτσα Χρεμπελιάνοβιτς (1371-1389)
*Ελένη Πρελιούμποβιτς (1371-1395)
*Μάρα Μπράνκοβιτς Λαζάρεβιτς (1371-1396)
*Ευδοκία Μεγάλη Κομνηνή (1387-1395)
*Ελένη της Τραπεζούντας (?-1410)
*Ρουτζίνα Μπάλσιτς (1396-1414)
*Θεοδώρα Ντεγιανόβιτς (1371-1378)
*Κομίτα Μουζάκα (1378-1385)
*Ελένη Λαζάρεβιτς (1386-1407)
*Μάρα Τόπια (1407-1412)
*Μπολγία Ζαχαρία (1412-1421)
*Μάρα Καστριότι (1451-1465)
*Βοϊσάβα Αριάνιτι (1465-1469)
*Μάρα Κοσάτσα (1469-1470)
*Γιέλα Τόπια (?-?)
*Ελισάβετ Ερίτσο (?-1496)

## Δεσποτικές σύζυγοι του Σερβικού Δεσποτάτου (1402–1459)
*Ελένη Γκαττιλούζι (1405-1427)
*Ειρήνη Καντακουζηνή (1427-1456)
*Ελένη Παλαιολογίνα (1456-1458)
*Ελένη Μπράνκοβιτς (1459)

## Δεσποτικές σύζυγοι (στην εξορία) (1471-1537)
*Βαρβάρα Φρανκοπάν (1482-1485)
*Ισαβέλλα ντελ Μπάλζο (1486-1497)
*Ελένη Γιάκσιτς (?-1502 & 1504-1514)
*Αικατερίνη Μπάθιανυ (?-1535)
*Θεοδώρα Μπάκιτς (1537)

## Σύζυγος του Μεγάλου Ηγέτη της Επαναστατικής Σερβίας (1804-1813)
*Ελένη Πέτροβιτς (1804-1813)

## Πριγκιπικές σύζυγοι του Πριγκιπάτου της Σερβίας (1817-1882)
*Λιούμπιτσα Βουκομάνοβιτς (1817-1839)
*Περσίντα Νενάντοβιτς (1842-1858)
*Ιουλία Ουνιάδη ντε Κέτελι (1860-1868)
*Ναταλία Κέσκο (1875-1882)

## Βασιλικές σύζυγοι του Βασιλείου της Σερβίας (1882-1903)
*Ναταλία Κέσκο (1882-1888)
*Ντράγκα Μασίν (1900-1903)

## Βασιλικές σύζυγοι της Γιουγκοσλαβίας (1922-1945)
*Μαρία της Ρουμανίας (1922-1934)
*Αλεξάνδρα της Ελλάδας και της Δανίας (1944-1945)

## Πηγές

* 
* 
* 
* 
* 

Κατηγορία:Βασίλισσες της Σερβίας (σύζυγοι βασιλέων)
Ρανούλφος Α΄ του Καϊάτσο

μικρογραφία|300εσ|Η Κάτω Ιταλία το 1050.

Ο **Ρανούλφος Α΄** (γράφεται επίσης Ραινούλφος, γαλλ.: *Ra(i)nulf* ή *Raynulf*) (απεβ. το 1088) ήταν κόμης τού Καγιάτσο στο πριγκιπάτο τής Κάπουα περίπου από το 1078. Έθεσε επίσης υπό τον έλεγχό του τις πρώην Λομβαρδικές κομητείες Αλίφε, Τελέζε και Σαντ' Αγκάτα ντέι Γκότι και τα κάστρα Αϊρόλα και Τόκο Καουντίο , κυριαρχώντας στην περιοχή μεταξύ Κάπουα και Μπενεβέντο (ένα παπικό φέουδο). Πέρασε αυτή την εδαφική κυριαρχία άθικτη στους κληρονόμους του, η οποία παρέμεινε στην κατοχή τους μέχρι το τέλος τού εγγονού και ομωνύμου του, Ρανούλφου Β΄, το 1139. 

Ο Ρανούλφος Α΄ ήταν ο νεότερος γιος τού Ασκλετίνου Α΄ κόμη τής Ατσερέντσα, τού Οίκου των Ντρένγκοτ τής Νορμανδικής αριστοκρατίας.  Μετά από πρόσκληση τού ηγουμένου Δεζιδέριου, ο Ρανούλφος παρευρέθηκε στα εγκαίνια τής νέας βασιλικής τής Μονής τού Μόντε Κασίνο την 1η Οκτωβρίου 1071.  Την ίδια χρονιά, βοήθησε τον ανιψιό του, Ιορδάνη, σε μία βραχύβια επανάσταση εναντίον τού πατέρα τού τελευταίου -αδελφού τού Ρανούλφου Α΄- Ριχάρδου Α΄ πρίγκιπα τής Κάπουα.   Η αφοσίωσή του στον ανιψιό του ανταμείφθηκε, όταν ο τελευταίος διαδέχθηκε τον Ριχάρδο Α΄ το 1078. Ο Ιορδάνης παραχώρησε στον Ρανούλφο Α΄ την παλαιά Λομβαρδική κομητεία τού Καγιάτσο.  Ο Ρανούλφος Α΄ συνόδευσε επίσης τον Ιορδάνη σε ένα διπλωματικό ταξίδι στη Ρώμη το 1078, όπου τόσο ο ανιψιός, όσο και ο θείος του συμφιλιώθηκαν με τον πάπα Γρηγόριο Ζ΄ για προηγούμενες καταπατήσεις σε παπικό έδαφος, και ήρθη η απαγόρευσή τους (αφορισμός).  Μετά το τέλος τού πάπα Γρηγορίου Ζ΄ το 1085, όταν απειλήθηκαν οι εκτάσεις τού Μόντε Κασίνο, ο Δεζιδέριος (Βίκτωρ Γ΄) κάλεσε τον Ρανούλφο Α΄ να τις υπερασπιστεί. 

Το 1078–79 ο Ρανούλφος Α΄ και ο πρίγκιπας Ιορδάνης υποστήριξαν μία εξέγερση εναντίον τού δούκα Ροβέρτου Γυισκάρδου στο δουκάτο τής Απουλίας. Στους επαναστάτες περιλαμβάνονταν οι κόμητες Πέτρος Β΄ τού Τράνι, Ερρίκος τού Μόντε Σαντ' Άντζελο και Αμίκο Β΄ τού Τζιοβινάτσο, καθώς και τέσσερις από τους ανιψιούς τού Ροβέρτου -Αβελάρδος, Ερμάνος, κόμης Γοδεφρείδος τού Κονβερσάνο και κόμης Ροβέρτος του Μοντεσκαλιόζο- και οι ευγενείς Γκραντιλόν και Βαλδουίνος. Αφού νίκησε τον Αβελάρδο, τον Γκραντιλόν και τον Βαλδουίνο, ο Ροβέρτος πήγε στο Σαλέρνο τον Ιούλιο του 1079 και στη συνέχεια στο Σάρνο, όπου έκλεισε ειρήνη με τον πρίγκιπα Ιορδάνη και τον κόμη Ρανούλφο Α΄. Με την απώλεια τής υποστήριξης των Καπουανών, η εξέγερση κατέρρευσε. 

Η σύζυγος τού Ρανούλφου Α΄ ήταν η Σίβυλλα, και μαζί έκαναν δωρεές στο μοναστήρι τού Σαν Γκαμπριέλε στην Αϊρόλα. Αυτές επιβεβαιώθηκαν στον ηγούμενο Αγάνο από τον πάπα Πασχάλη Β΄ στις 25 Σεπτεμβρίου 1108.  Είχαν μία κόρη, η οποία παντρεύτηκε τον Γουαλγκάνο δούκα της Γκαέτα,  και δύο γιους: τον Ροβέρτο (*άκμασε το* 1086–1116), ο οποίος διαδέχθηκε τις κομητείες τού Ρανούλφου Α΄, και τον Ριχάρδο (*άκμασε* *το* 1072–96).  Ο Ρανούλφος Α΄ απεβίωσε το 1088.  

## Σημειώσεις

## Αναφορές

## Πηγές
*
*
*
*
*
*
*
*
 
Κατηγορία:Κόμητες της Ιταλίας
Κατηγορία:Οικογένεια Καρέλ-Ντρενγκώ
Ραδούλφος Ντρενγκώ

μικρογραφία|300εσ|Η Κάτω Ιταλία το 1050.

Ο **Ραλφ**/Ρούντολφ , γαλλ.: *Ralph/Rudolph Drengot,* ήταν μέλος τού Οίκου των Ντρένγκοτ, Νορμανδών τυχοδιωκτών που ήρθε στη Νότια Ιταλία με τους αδελφούς του Γιλβέρτο, Ασκλετίνο Α΄, Όσμοντ και Ράινουλφ.

Οι Ντρένγκοτ έφτασαν στην Ιταλία το 1017, για να υποστηρίξουν τον Μέλο τού Μπάρι στην εξέγερσή του εναντίον τού Ρωμαϊκού (Βυζαντινού) Κατεπανάτου. Σύμφωνα με ορισμένες πηγές, σταμάτησαν στη Ρώμη καθ' οδόν, και ο Ραλφ είχε ακρόαση με τον πάπα Βενέδικτο Η΄. Όπως και να έχει, βοήθησαν τον Μέλο μέχρι την ήττα τους στη Μάχη των Καννών (1018).

Μετά από αυτό ο Μέλο πήγε βόρεια στο Μπάμπεργκ, για να συναντήσει τον βασιλιά Ερρίκο Β΄ τής Γερμανίας. Ο Ραλφ τον συνόδευσε. Είναι βέβαιο ότι ο Ραλφ είχε την ευκαιρία να συναντηθεί με τον πάπα. Επέστρεψε στα νότια στην εκστρατεία τού βασιλιά, μετά το τέλος τού Μέλο, και εγκαταστάθηκε στο Κομίνο υπό έναν από τους ανιψιούς τού Μέλο, έναν κόμη. Ο Ραλφ οδήγησε στη συνέχεια μερικούς Νορμανδούς πίσω στη Νορμανδία.

## Σημειώσεις

## Πηγές
* Rodulfus Glaber . *Όπερα*, εκδ. J. France. Οξφόρδη, 1989.
* Chalandon, Ferdinand . *Histoire de la domination normande en Italie et en Sicile* . Παρίσι, 1907.

Κατηγορία:Οικογένεια Καρέλ-Ντρενγκώ
Οσμόνδος Ντρενγκώ

μικρογραφία|300εσ|Η Κάτω Ιταλία το 1050.

Ο **Όσμοντ**, γαλλ.: *Osmond Drengot* (π. 985 - 1 Οκτωβρίου 1018) από τον Οίκο των Ντρένγκοτ ήταν ένας από τους πρώτους Νορμανδούς τυχοδιώκτες στο Νότιο Ιταλία (Mezzogiorno). Ήταν γιος ενός μικρού, αλλά πλούσιου, κυρίου τού Καρρώ, στο Μποσκ-Υόν στην περιοχή τού Ρουέν. Το Καρρώ έδωσε στην οικογένειά του το εναλλακτικό όνομα *ντε Καρρέλ*.

Το 1016 ο Όσμοντ συμμετείχε σε ένα κυνήγι με τον Ριχάρδο Β΄ δούκα τής Νορμανδίας. Ενώ βρισκόταν σε κυνήγι, σκότωσε τον Γουλιέλμο Ρέποστελ, συγγενή τού δούκα, σε εκδίκηση, για το ότι κοιμήθηκε με μία από τις κόρες τού Όσμοντ. Ο Ριχάρδος Β΄ τού έδωσε χάρη στη ζωή, αλλά τον εξόρισε. Ο Όσμοντ κατέφυγε στην Ιταλία, όπου εντάχθηκε στους Ρωμαίους (Βυζαντινούς) στον αγώνα τους εναντίον των Λομβαρδών, των Σαρακηνών, των παπικών και τού βασιλείου τής Γερμανίας.

Πριν φύγει από τη Νορμανδία, συγκέντρωσε μία ένοπλη ομάδα περίπου 250 πολεμιστών: τυχοδιώκτες, παράνομους, νεότερους γιους (χωρίς μέλλον στη Γαλλία) και τέσσερις από τους αδελφούς του, συγκεκριμένα τον Ασκλετίνο Α΄, τον Γιλβέρτο, τον Ραλφ και τον Ράινουλφ. Στην Ιταλία, αυτός και οι οπαδοί του ενώθηκαν με τον Μέλο τού Μπάρι και τον Γουαϊμάρο Γ΄ πρίγκιπα τού Σαλέρνο, Λομβαρδούς, σε επανάσταση ενάντια στις Ρωμαϊκές (Βυζαντινές) αξιώσεις. Το 1018 ο Όσμοντ και ο Γιλβέρτος πέθαναν στη Μάχη των Καννών, μία σοβαρή ήττα των Νορμανδών από τον Ρωμαίο (Βυζαντινό) στρατηγό Βασίλειο Βοϊωάννη.

## Παραπομπές

Κατηγορία:Οικογένεια Καρέλ-Ντρενγκώ
Γιλβέρτος Μπυατέρ

μικρογραφία|300εσ|Η Κάτω Ιταλία το 1050.

Ο **Γιλβέρτος Μπυατέρ**, γαλλ.: *Gilbert Buatère* (π. 985 - 1 Οκτωβρίου 1018) από τον Οίκο των Ντρένγκοτ, ήταν ένας από τους πρώτους Νορμανδούς τυχοδιώκτες στη Νότιο Ιταλία (Mazzogiorno). Ήταν ο μεγαλύτερος γιος ενός μικρού, αλλά πλούσιου, κυρίου τού Καρρώ, κοντά στο Αβέν-αν-Μπραί στην περιοχή τού Ρουέν. Ο Καρρώ έδωσε στην οικογένειά του, τους Ντρένγκοτ, το εναλλακτικό όνομα *ντε Καρρέλ*.

Το 1016 ο αδελφός του, ο Όσμοντ, σύμφωνα με ορισμένες πηγές, ή ο ίδιος ο Γιλβέρτος, σύμφωνα με άλλες,  σκότωσε τον Γουλιέλμο Ρεπόστελ, συγγενή τού Ριχάρδου Β΄ δούκα τής Νορμανδίας για εκδίκηση, και ο δούκας τού έδωσε χάρη στη ζωή, αλλά τον εξόρισε. Ο Όσμοντ και οι τέσσερις αδελφοί του -Γιλβέρτος, Ασκλετίνος Α΄, Ραλφ και Ράινουλφ- ταξίδεψαν στη Μεσόγειο, για να βοηθήσουν τους Λομβαρδούς Μέλο τού Μπάρι και Γουαϊμάρο Γ΄ πρίγκιπα τού Σαλέρνο, σε επανάσταση κατά τής Ρωμαϊκής (Βυζαντινής) εξουσίας. Το 1018, 250 Νορμανδοί ιππότες υπό την διοίκηση τού Γιλβέρτου πολέμησαν εναντίον τού Ρωμαίου (Βυζαντινού) στρατηγού Βασίλειου Βοϊωάννη στη Μάχη των Καννών, μία σοβαρή ήττα των Νορμανδών. Ο ίδιος ο Γιλβέρτος, μαζί με τον Όσμοντ, σπεβίωσαν στη μάχη: μόνο δέκα ιππότες επέζησαν.

## Σημειώσεις

## Πηγές
* 
* 

Κατηγορία:Οικογένεια Καρέλ-Ντρενγκώ
IQ 160

***IQ 160*** είναι ο τίτλος μιας αστυνομικής κωμωδίας ελληνικής σειράς που προβλήθηκε από τους δέκτες του Star Channel τις σεζόν 2023-2025. Η σειρά βασίζεται στην γαλλική τηλεποτική σειρά HPI (Haut Potentiel Intellectuel). Την διασκευή του σεναρίου ανέλαβε η Βίκυ Αλεξοπούλου ενώ την σκηνοθεσία ο Πιερρός Ανδρακάκος (1ος-2ος κύκλος) και ο Αλέξανδρος Πανταζούδης (3ος κύκλος).

## Επισκόπηση σειράς

## Πλοκή
Μια αντισυμβατική γυναίκα, που όμως διαθέτει εξαιρετική ευφυΐα, αλλά κανείς δεν μπορούσε να το φανταστεί, και ένας ιδιόρρυθμος τυπολάτρης αστυνόμος, που ξαφνικά πρέπει να συνεργαστεί μαζί της για να εξιχνιάσουν εγκλήματα. Αυτό το αταίριαστο δίδυμο δεν θα αφήσει κανένα αστυνομικό μυστήριο χωρίς λύση.

Η Πηνελόπη Μουρίκη εργάζεται ως καθαρίστρια στα γραφεία της Διεύθυνσης Ανθρωποκτονιών. Ένα βράδυ, ξεσκονίζοντας, ρίχνει τυχαία κάτω ένα φάκελο και αντικρίζει τα στοιχεία μιας δολοφονίας. Το κοφτερό μυαλό της τα επεξεργάζεται σε χρόνο ρεκόρ, εντοπίζει κάποιες αστοχίες και κάνει τις διορθώσεις της στον πίνακα, όπου είναι αναρτημένα τα στοιχεία του εγκλήματος. Ένας άντρας έχει δεχθεί έναν θανάσιμο πυροβολισμό και ύποπτη θεωρείται η δικηγόρος σύζυγός του. Με την παρέμβαση της Πηνελόπης, οι ντετέκτιβ καταλαβαίνουν πως η γυναίκα δεν είναι ένοχη, αλλά έχει απαχθεί από τον δολοφόνο και κινδυνεύει και η ίδια. Ανακαλύπτουν ότι είχε πολλούς ανοιχτούς λογαριασμούς στο οικογενειακό και επαγγελματικό της περιβάλλον και, εξετάζοντας τα στοιχεία, που προκύπτουν, φτάνουν επιτυχώς στη λύση του μυστηρίου. Ύστερα από αυτό, προτείνουν στην Πηνελόπη να γίνει μόνιμη σύμβουλος του τμήματος και εκείνη δέχεται. Ζητάει, όμως, από τους αστυνομικούς να διερευνήσουν την εξαφάνιση τού πατέρα της μεγάλης της κόρης, ο οποίος χάθηκε μυστηριωδώς πριν από δεκαπέντε χρόνια…

## Διανομή

● Σμαράγδα Καρύδη ως Πηνελόπη Μουρίκη 

● Νίκος Κουρής ως Αργύρης Καλατζής

● Μαρούσκα Παναγιωτοπούλου ως Σοφία Χαριτάκη

● Ηλίας Μουλάς ως Γιώργος Βλαστός 

● Ελίζα Σκολίδη ως Δάφνη Φιλιππίδου

● Αγγελική Μάρκου ως Μαρίνα Μουρίκη

● Φίλιππος Ελευθερόπουλος ως Ηλίας Γκανάς 

● Μαρία Νεαμονίτη ως Στέλλα Γκανά

● Χάρης Παπαδόπουλος ως Παύλος Νταϊφάς

● Σωτήρης Δούβρης ως Λαυρέντης Γκανάς

● Νέλλη Γκίνη ως Άσπα Μουρίκη

● Τάσος Παλαντζίδης ως Αιμίλιος Παναγούλης

● Κυριάκος Σαλής ως Στέλιος 
Καλατζής

* Άννα Λουιζίδη ως Τρίνα

## Παραπομπές
### Εξωτερικοί σύνδεσμοι
* 

Κατηγορία:Ελληνικές κωμικές τηλεοπτικές σειρές
Κατηγορία:Τηλεοπτικές σειρές Star
Επιχείρηση Acid Gambit

Η **Επιχείρηση Acid Gambit** έγινε μερικές ώρες πριν την 
κύρια επιχείρηση των Αμερικανών στον Παναμά στις 20 Δεκεμβρίου 1989. Η Delta Force διεξήγαγε επιχείρηση στην οποία έσωσαν τον Κουρτ Μούζε, Αμερικάνο πολίτη ο οποίος κατηγορήθηκε για συνεργασία με την Κεντρική Υπηρεσία Πληροφοριών των ΗΠΑ (CIA) να ανατρέψουν την κυβέρνηση του Παναμά, συλλήφθηκε από της αρχές του Παναμά και τον πήραν στη φυλακή Cárcel Modelo στην Πόλη του Παναμά.

## Ιστορικό
Ο Μούζε συνελήφθη το 1989 με την κατηγορία ότι έστηνε ραδιοσταθμούς ενάντια του Μανουέλ Νοριέγκα στον Παναμά. Η επιδρομή από την Delta Force με υποστήριξη από την αεροπορική μονάδα των Night Stalkers καθυστέρησε μέχρι μερικές ώρες πριν την εισβολή στον Παναμά από τις ΗΠΑ για να συλλάβουν τον Νοριέγκα στην *Επιχείρηση Δίκαιος Σκοπός* στις 20 Δεκεμβρίου 1989. Η εφημερίδα The Washington Post ανέφερε μετά ότι ο Muse συνεργαζόταν με την CIA.

Η τελευταία επαφή που είχε ο Muse με Αμερικάνο αξιωματούχο πριν την επιδρομή ήταν με ένα Αμερικάνο Συνταγματάρχη. Έγινε σε επισκεπτήριο στη φυλακή. Κατά την διάρκεια της επίσκεψης, πέτασε ελικόπτερο πάνω από την φυλακή σε χαμηλό ύψος και μεγάλη ταχύτητα. Ο συνταγματάρχης ενημερώθηκε ότι εάν εμπλεκόταν η Αμερική σε σύγκρουση με τον Παναμά, υπήρχαν διαταγές να σκοτώσουν (Οι δυνάμεις του Παναμά) τον Μούζε  που σήμαινε ότι δεν ήταν φυλακισμένος αλλά όμηρος. Ο συνταγματάρχης απείλησε ότι εάν τον βλάψουν, τότε όλοι στη φυλακή θα σκοτώνονταν.

## Επιχείρηση
Επικεφαλείς της επιχείρησης ήταν ο Αντισυνταγματάρχης Eldon Bargewell και Ταγματάρχης Gary L. Harrell. Οι άνδρες της Δέλτα εισήχθησαν στη στέγη της φυλακής μέσο ενός ελικόπτερου MH-6 Little Bird. Ένας χειριστής είχε αποστολή να κατεβεί μέσω ραππέλλ στο πλευρό του κτιρίου, να κρεμαστεί έξω από το παράθυρο του κελιού του Μούζε και να εξουδετερώσει τον φρουρό που θα εκτελούσε τον Μούζε σε περίπτωση που δοκίμαζε κάποιος να τον σώσει αλλά τελικά δεν ήταν κανένας εκεί.

Όταν παραβιάσαν την πόρτα της στέγης, οι άνδρες της Δέλτα κατέβηκαν τα σκαλιά προς το κελί του Μούζε. Άνδρας της Δέλτα σκότωσε τον φρουρό που θα εκτελούσε τον Μούζε σε περίπτωση επιχείρησης διάσωσης. Η κλειδαριά στη πόρτα του Μούζε πυροβολήθηκε δύο φορές αλλά δεν έσπασε και ως αποτέλεσμα χρησιμοποιήθηκε εκρηκτικός μηχανισμός για να αποκτήσουν πρόσβαση στο κελί. Του δώσαν γιλέκο, κράνος και γυαλιά και τον μετακίνησαν στη στέγη που θα τους φυγάδευε προς την Αμερικάνικη βάση.

Ωστόσο, κατά την διάρκεια της απεμπλοκής, το ελικόπτερο που μετέφερε τον Μούζε συνετρίβη. Οι χειριστές της Δέλτα Pat Savidge, Tom Caldwell, James Sudderth και Kelly Venden τραυματίστηκαν στη συντριβή.Οι υπόλοιποι δέχτηκαν 
κάλυψη σε κοντινό κτίριο. Οι άντρες στείλαν σήμα σε ένα αεροπλάνο που πετούσε στη περιοχή με υπέρυθρο φως. Μετά από λίγο, ένα M113 τεθωρακισμένο όχημα μεταφοράς προσωπικού απο την 5η Μεραρχία Πεζικού ήρθε, τους παρέλαβε και τους πήρε στη βάση.

## Παραπομπές


Κατηγορία:Ιστορία του Παναμά
Υπηρεσία Ασθενοφόρων Κύπρου

Η **Υπηρεσία Ασθενοφόρων Κύπρου** αποτελεί τον επίσημο κρατικό φορέα παροχής επείγουσας προνοσοκομειακής φροντίδας και διακομιδής ασθενών στην Κυπριακή Δημοκρατία. Λειτουργεί υπό την εποπτεία του Υπουργείου Υγείας και υπάγεται στον ΟΚΥπΥ (Οργανισμό Κρατικών Υπηρεσιών Υγείας). Είναι υπεύθυνη για την έγκαιρη ανταπόκριση σε περιστατικά έκτακτης ανάγκης, τη διακομιδή ασθενών, καθώς και τον συντονισμό με τα δημόσια και ιδιωτικά νοσηλευτήρια.

## Σκοπός και δράση
Η Υπηρεσία Ασθενοφόρων έχει ως κύριο σκοπό την άμεση ανταπόκριση σε ιατρικά περιστατικά και τη μεταφορά ασθενών προς τα νοσηλευτήρια με ασφάλεια και επαγγελματισμό. Παρέχει προνοσοκομειακή φροντίδα, πρώτες βοήθειες, και υποστήριξη ζωτικών λειτουργιών μέχρι την παράδοση του ασθενή σε ιατρική μονάδα.

Η υπηρεσία λειτουργεί σε 24ωρη βάση, σε όλες τις επαρχίες της Κύπρου, και διασφαλίζει τη συνεχή εκπαίδευση του προσωπικού της ώστε να ανταποκρίνεται στα υψηλότερα ευρωπαϊκά πρότυπα επείγουσας ιατρικής.

## Μέσα και προσωπικό
Η Υπηρεσία Ασθενοφόρων διαθέτει στόλο οχημάτων τελευταίας τεχνολογίας, συμπεριλαμβανομένων:
* Ασθενοφόρων βασικής και προχωρημένης υποστήριξης ζωής (BLS και ALS)
* Μοτοσικλετών ταχείας ανταπόκρισης
* Ειδικών μονάδων για μαζικά συμβάντα
* Συντονιστικών οχημάτων

Το προσωπικό περιλαμβάνει επαγγελματίες διασώστες, νοσηλευτές και εκπαιδευτές πρώτων βοηθειών, οι οποίοι εκπαιδεύονται συνεχώς στην επείγουσα προνοσοκομειακή ιατρική.

## Συντονισμός και επικοινωνία
Η Υπηρεσία Ασθενοφόρων συνεργάζεται στενά με τα δημόσια νοσοκομεία, την Αστυνομία Κύπρου, και την Πυροσβεστική Υπηρεσία Κύπρου για την αποτελεσματική αντιμετώπιση κάθε κρίσης ή καταστροφής.

Για άμεση κλήση ασθενοφόρου, οι πολίτες μπορούν να καλούν τον ενιαίο ευρωπαϊκό αριθμό έκτακτης ανάγκης **112**.

## Εκπαίδευση και ενημέρωση πολιτών
Η υπηρεσία διοργανώνει προγράμματα εκπαίδευσης Πρώτων Βοηθειών για πολίτες, σχολεία και επιχειρήσεις, με στόχο την ενίσχυση της κουλτούρας πρόληψης και έγκαιρης αντιμετώπισης επειγόντων περιστατικών.

## Εκπαίδευση και ενημέρωση πολιτών
μικρογραφία|Ασθενοφόρο Τύπου Mercedes-Benz Sprinter
Η υπηρεσία διοργανώνει προγράμματα εκπαίδευσης Πρώτων Βοηθειών για πολίτες, σχολεία και επιχειρήσεις, με στόχο την ενίσχυση της κουλτούρας πρόληψης και έγκαιρης αντιμετώπισης επειγόντων περιστατικών.

## Επαρχιακές Βάσεις
Η Υπηρεσία Ασθενοφόρων διαθέτει επιχειρησιακές βάσεις σε όλες τις επαρχίες:
* Λευκωσία
* Λεμεσός
* Λάρνακα
* Πάφος
* μικρογραφία|Ασθενοφόρο Τύπου Volkswagen Crafter Μedicop (2024)Αμμόχωστος (Περιοχή Παραλιμνίου)

## Επικοινωνία
* Τηλέφωνο Έκτακτης Ανάγκης: **112**
* Ιστοσελίδα: Υπηρεσία Ασθενοφόρων Κύπρου
* Email: ambulance@moh.gov.cy

## Δείτε επίσης
* Υπουργείο Υγείας (Κύπρος)
* ΓεΣΥ
* ΟΚΥπΥ

## Εξωτερικοί σύνδεσμοι
* Επίσημη ιστοσελίδα Υπηρεσίας Ασθενοφόρων Κύπρου

Κατηγορία:Υγεία στην Κύπρο
Κατηγορία:Υπουργείο Υγείας (Κύπρος)
Εθνικοκοινωνική Επανάστασις

Η Εθνικοκοινωνική Επανάστασις υπήρξε φιλοβασιλική αντιστασιακή οργάνωση, με σημαντική δράση κατά την διάρκεια της Κατοχής στην Αθήνα.

## Ίδρυση

Στις 1 Οκτωβρίου 1941 κατά την διάρκεια της σκληρής γερμανικής Κατοχής πραγματοποιήθηκε σύσκεψη των Ανδρέα Κουλουφάκου, συνταγματάρχη, Νικόλαου Αντωνακέα, ταξίαρχου και πρώην νομάρχη επί Μεταξά & Παναγιώτη Βασιλάκη, πρώην νομάρχη, οι οποίοι αποφάσισαν την ίδρυση αντιστασιακής οργάνωσης κατά των κατακτητών. 
Τον Νοέμβριο , αφού συμπληρώθηκε η Ανώτατη Διοίκηση της Οργάνωσης από νέα μυημένα πρόσωπα, αποφασίσθηκε η ονομασία της ως «Εθνικοκοινωνική Επανάσταση», εν συντομία «ΕΕ».
Ως έμβλημα της οργάνωσης καθιερώθηκε ο Δικέφαλος αετός, σύμβολο συνδεδεμένο με την βυζαντινή αυτοκρατορία.
Αρχηγός της ανακηρύχτηκε ο Ανδρέας Κουλουφάκος, ιδρυτικό μέλος.
Ξεκίνησαν να προσέρχονται νέα πρόσωπα, μεταξύ άλλων και στελέχη των Ενόπλων Δυνάμεων, που αναλάμβαναν διάφορες μυστικές υπηρεσίες, ενώ παρά της Ανώτατης Διοίκησης, τοποθετήθηκαν Συμβουλευτικά & έκτακτα Μέλη.
Σταδιακά η οργάνωση εξαπλώθηκε στις Κρατικές Υπηρεσίες, στην Αθήνα, στον Πειραιά και στα προάστια.

## Αρχική Ανώτατη Διοίκηση από  11/1941

## Σκοποί

Η Ανώτατη Διοίκηση θεωρούσε πως η Απελευθέρωση της Ελλάδας από τους κατακτητές θα επιτυγχανόταν μόνο με την συμβολή των Συμμαχικών δυνάμεων
Σκοπός της οργάνωσης ήταν να προετοιμάσει τους Έλληνες να ξεσηκωθούν ενάντια στην εχθρική Κατοχή και να σταθούν στο πλάι των Συμμάχων, πράγμα που επιτυγχάνετο με προπαγάνδα.
Υπεύθυνος μυστικού τύπου & προπαγάνδας ήταν ο Νικόλαος Αντωνακέας, ιδρυτικό μέλος.
Κατσιγιανναίικα Αργολίδας

Τα **Κατσιγιανναίικα** είναι πεδινός μικρός οικισμός της Αργολίδας στην Πελοπόννησο. Διοικητικά ανήκει στο δήμο Ναυπλιέων και σύμφωνα με την απογραφή του 2021 ο πληθυσμός του ανέρχεται στους 27 μόνιμους κατοίκους.

## Γενικά στοιχεία
Τα Κατσιγιανναίικα είναι κτισμένα στον Αργολικό κάμπο σε υψόμετρο 26 μέτρων και σε απόσταση περίπου 26 χιλιομέτρων Α.-ΝΑ. του Ναυπλίου ενώ βορειά τους περνάει ο χείμαρρος Ράδος.  

Αναφέρονται επίσημα ως ξεχωριστός οικισμός το 1961 να προσαρτώνται στην τότε κοινότητα Ιρίων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Ίρια, την Κάντια και τις νησίδες Πλατειά, Ψηλή αποτελούν την κοινότητα Ιρίων που υπάγεται στη δημοτική ενότητα Ασίνης του Δήμου Ναυπλιέων.

## Παραπομπές


Κατσιγιανναίικα
Κατσιγιανναίικα
Γενικές εκλογές στο Γκουάμ 2024

Οι γενικές εκλογές διεξήχθησαν στο Γκουάμ στις 5 Νοεμβρίου 2024. Οι ψηφοφόροι στο Γκουάμ εξέλεξαν τον μη ψηφίζοντα αντιπρόσωπό τους στη Βουλή των Αντιπροσώπων των Ηνωμένων Πολιτειών, τον γενικό εισαγγελέα, τους δικαστές του Ανώτατου Δικαστηρίου και όλα τα δεκαπέντε μέλη της εδαφικής νομοθετικής συνέλευσης. Οι εκλογές διεξήχθησαν την ίδια ημέρα με τις εκλογές των ΗΠΑ.

Ήταν η πρώτη φορά από τις εκλογές του 2006 που το Ρεπουμπλικανικό Κόμμα κέρδισε την πλειοψηφία στη νομοθεσία.

## Αποτελέσματα
### Βουλή

*Πηγή: Guam Election Commission

## Εκλογή Δημόσιου Ελεγκτή
Ο δημόσιος ελεγκτής Μπέντζαμιν Κρουζ επανεξελέγη με ποσοστό 99,12% και 24.905 ψήφους έναντι 0,88% και 220 ψήφων για τους υποψηφίους με αναγραφή. 

## Άτυπη Προεδρική εκλογή των ΗΠΑ
Στις προεδρικές εκλογές του 2024, ο εν ενεργεία Δημοκρατικός πρόεδρος Τζο Μπάιντεν αρχικά συμμετείχε στην κούρσα για επανεκλογή και έγινε ο πιθανός υποψήφιος του κόμματος. Ωστόσο, αποσύρθηκε από την αναμέτρηση στις 21 Ιουλίου και υποστήριξε την αντιπρόεδρο Κάμαλα Χάρις, η οποία ξεκίνησε την προεκλογική της εκστρατεία την ίδια ημέρα. Ο Ρεπουμπλικανός υποψήφιος ήταν ο πρώην πρόεδρος Ντόναλντ Τραμπ.

Αυτή ήταν η πρώτη φορά από τις εκλογές του 2000 που η άτυπη ψηφοφορία υποστήριξε τον υποψήφιο που έχασε τη λαϊκή ψήφο σε εθνικό επίπεδο, και η πρώτη φορά στην ιστορία που ο νικητής της άτυπης ψηφοφορίας επικράτησε με σχετική πλειοψηφία αντί για απόλυτη πλειοψηφία. Αν και η Χάρις κέρδισε την άτυπη ψηφοφορία, το έκανε μόνο με σχετική πλειοψηφία, λόγω της αύξησης της υποστήριξης του Τραμπ μεταξύ των Ασιατών και Νησιωτών του Ειρηνικού ψηφοφόρων. Το Γκουάμ αποτελείται πληθυσμιακά από 33% Τσαμόρο, 36% Ασιάτες και μόλις 7% Λευκούς.

## Εκλογές Βουλής των Αντιπροσώπων των ΗΠΑ
Οι εκλογές για τη Βουλή των Αντιπροσώπων των Ηνωμένων Πολιτειών στο Γκουάμ το 2024 διεξήχθησαν στις 5 Νοεμβρίου 2024, για την εκλογή του μη ψηφίζοντος αντιπροσώπου στη Βουλή των Αντιπροσώπων των Ηνωμένων Πολιτειών από την περιφέρεια επικρατείας του Κογκρέσου για το Γκουάμ. Οι εκλογές συμπίπτουν με τις γενικές εκλογές, που καθορίζουν άλλα ομοσπονδιακά και εδαφικά αξιώματα, συμπεριλαμβανομένων των εκλογών για τη Βουλή του Γκουάμ.

Ο μη ψηφίζων αντιπρόσωπος εκλέγεται για θητεία δύο ετών. Ο εν ενεργεία Ρεπουμπλικανός αντιπρόσωπος Τζέιμς Μόιλαν, ο οποίος εκλέχθηκε για πρώτη φορά στις εκλογές του 2022 με 52,2% των ψήφων, επανεκλέχθηκε για δεύτερη θητεία με 52,69% έναντι 46,81% για την υποψήφια του Δημοκρατικού Κόμματος Τζίντζερ Κρουζ.

## Παραπομπές


2024
Γκουαμ
Ο Ψευτοθόδωρος

***Ο Ψευτοθόδωρος*** είναι ασπρόμαυρη ελληνική κωμική ταινία του 1963 σε σκηνοθεσία Βασίλη Παπάζογλου και σενάριο του Βασίλη Μπέτσου. Πρωταγωνιστούν οι Βασίλης Αυλωνίτης, Τάκης Μηλιάδης, Τάσος Γιαννόπουλος και Φίλιος Φιλιππίδης.

Η υπόθεση επικεντρώνεται στον Θόδωρο Νταραμπούρα, που μετά από πολλά χρόνια στο εξωτερικό, επιστρέφει στην Ελλάδα απένταρος. Ο ίδιος βλέποντας ωστόσο την υποδοχή που του κάνουν οι συγγενείς του, αποφασίζει να μην αποκαλύψει την αλήθεια και να επωφεληθεί με κάθε τρόπο από τις περιποιήσεις που του κάνουν.

Η ταινία έκανε πρεμιέρα στις 7 Οκτωβρίου 1963 στους κινηματογράφους «Αλεξ» και «Ίρις» της Αθήνας καθώς και σε αρκετούς συνοικιακούς της πρωτεύουσας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1963
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Κατηγορία:Σκηνοθετικό ντεμπούτο σε ταινίες
Οι τρεις σωματοφύλακες (ταινία, 1962)

***Οι τρεις σωματοφύλακες*** είναι ασπρόμαυρη ελληνική κωμική ταινία του 1962 σε σκηνοθεσία Στέλιου Τατασόπουλου και σενάριο του Βασίλη Μπέτσου, ο οποίος ήταν και ο παραγωγός. Πρωταγωνιστούν οι Φραγκίσκος Μανέλλης, Γιάννης Φέρμης και Γιάννης Μαλούχος.

Η υπόθεση επικεντρώνεται σε τρεις φουκαράδες άνεργους που προσλαμβάνονται για να υποδυθούν τους σωματοφύλακες στη βίλα ενός πλούσιου γαιοκτήμονα, ο οποίος νομίζει ότι ζει στον 15ο αιώνα, μετά από ένα ατύχημα που είχε.

Η ταινία έκανε πρεμιέρα στις 19 Φεβρουαρίου 1962 στους κινηματογράφους «Ίρις» και «Αβέρωφ» της Αθήνας, συγχρόνως με το «Παλλάς» του Πειραιά και το «Ρεξ» της Πάτρας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1962
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Στέλιου Τατασόπουλου